**Smernica č. 54/2021,**

**ktorou sa menia niektoré smernice v súvislosti so zriadením regionálnych úradov školskej správy**

Gestorský útvar: sekcia legislatívno-právna ev. č.: 2021/22671:1-A1810

Minister školstva, vedy, výskumu a športu vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s § 14 ods. 6 písm. o) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 4aa zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov a § 24 až 28 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov túto smernicu:

### Čl. 1

Smernica č. 17/2017, ktorou sa upravuje postup vytvárania, aktualizácie a zrušovania elektronických formulárov pre elektronické podania a elektronické úradné dokumenty sa mení takto:

1. V čl. 1 ods. 2 a 3 sa slová „okresný úrad v sídle kraja“ nahrádzajú slovami „regionálny úrad školskej správy“.

2. V čl. 2 ods. 1 písm. d) sa slová „sekcia informatiky“ nahrádzajú slovami „sekcia, v ktorej pôsobnosti sú informačné technológie (ďalej len „sekcia informatiky“),“.

### Čl. 2

Smernica č. 7/2020, ktorou sa upravuje postup pri udeľovaní a odnímaní čestných názvov školám a školským zariadeniam v znení smernice č. 26/2021 sa mení takto:

1. V čl. 1 ods. 1 sa slová „okresný úrad v sídle kraja“ nahrádzajú slovami „regionálny úrad školskej správy (ďalej len „regionálny úrad“)“.

2. Slová „okresný úrad v sídle kraja“ vo všetkých tvaroch sa v celom texte okrem čl. 1 ods. 1 nahrádzajú slovami „regionálny úrad“ v príslušnom tvare.

### Čl. 3

Smernica Ministerstva školstva, vedy, výskumu a športu Slovenskej republiky   
č. 22/2021, ktorou sa určuje postup pri prideľovaní príspevku na dopravu sa mení takto:

1. V čl. 2 ods. 3 sa slová „Okresný úrad v sídle kraja“ nahrádzajú slovami „Regionálny úrad školskej správy (ďalej len „regionálny úrad“)“.

2. V čl. 4 celom texte sa slová „okresný úrad v sídle kraja“ vo všetkých tvaroch nahrádzajú slovami „regionálny úrad“ v príslušnom tvare.

### Čl. 4 Účinnosť

Táto smernica nadobúda účinnosť 1. januára 2022

**minister**

**OBSAH**

Smernica č. 54/2021, ktorou sa menia niektoré smernice v súvislosti so zriadením regionálnych úradov školskej správy............................................................................1

Účinnosť.......................................................................................................................2